Ramaphosa praat weer Dinsdagaand | Maroela Media
Pres. Cyril Ramaphosa sal weer Dinsdagaand die land toespreek oor die jongste verwikkelinge rakende die Covid-19-pandemie.
Tyrone Seale, Ramaphosa se woordvoerder, sê die president sal die land omstreeks 20:00 te woord staan.
Dít nadat die nasionale koronavirusbevelsraad, die presidensiële koördinerende raad en die kabinet vroeër vandag oor die jongste Covid-19-syfers en die moontlikheid van 'n strenger inperking vergader het.
Daar word vermoed dat 'n strenger inperking moontlik op hande is weens die toename in die aantal nuwe Covid-19-gevalle.
Maroela Media het vroeër vandag berig kommer heers ook oor die aantal hospitaalopnames met sommige hospitale wat reeds vol is.
Verdere beperkings rakende drankverkope ingestel om die druk op hospitale te verlig. Die Suid-Afrikaanse Drankhandelsnaamvereniging (Salba) het reeds herhaaldelik versoek dat 'n algehele verbodsbepaling op drankverkope nie weer ingestel word nie, maar dat voldoening aan Covid-19-regulasies verbeter word.
Volgens Mmamoloko Kubayi-Ngubane, waarnemende minister van gesondheid, sou haar departement vandag aanbevelings doen aan die nasionale Covid-19-bevelsraad. Sy het Sondag in 'n onderhoud met die SABC daarop gesinspeel dat strenger inperkings moontlik verwag kan word.
Drank maak toe tot Sondag wees gewaarsku.
Ramaphosa praat weer Dinsdagaand is so goed asof ek sê Manie braai vleis vannaand, niemand stel belang nie.
Die drank verkope is nie die probleem nie, dit is die regering se onvermoë om die entstof te versprei en die inentings gedoen te kry.